armvectores/hy_wikipedia_2023 huggingface dataset:
Չոպ

Չոպ (ուկրաիներեն՝ Чоп, հունգ.՝ Csap, սլովակ.՝ Čop), մարզային նշանակության քաղաք Ուկրաինայի Անդրկարպատյան մարզում. կարևորագույն տրանսպորտային հանգույց Հունգարիայի և Սլովակիայի սահմանին։
Բնակչությունը կազմում է 8919 մարդ, նրանց մոտ կեսը կազմում են հունգարացիներ։ Բնակչության զգալի մաս են կազմում ԽՍՀՄ-ի տարբեր մասերից այստեղ վերաբնակեցվածները։
Չոպի մոտակայքում է գտնվում Սոլոմոնովո գյուղը, որը Ուկրաինայի ծայրագույն արևմտյան կետն է (տեղեկատուների մեծ մասի մեջ սխալմամբ այս կետն է նշվում Չոպը)։


== Տես նաև ==
Չյերնա-նադ-Տիսոու
Սելեմենցի


== Արտաքին հղումներ ==

Չոպի տուրիստական և այլ օբյեկտները Archived 2007-02-23 at the Wayback Machine.
Գնիլիցա (գյուղ, Վելիկոբուրլուկիի շրջան)

Անվան այլ կիրառումների համար տե՛ս՝ ԳնիլիցաԳնիլիցա (ուկրաիներեն՝ Гнилиця), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1750 թվականին։
2001 թվականի տվյալներով Գնիլիցա գյուղում բնակվում էր 718 մարդ։ Բնակավայրը զբաղեցնում է 2344 կմ² տարածք։ Բնակչության խտությունը կազմում էր 306,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոմանտիզմի թանգարան (Մադրիդ)

Ռոմանտիզմի թանգարան (իսպ.՝ Museo del Romanticismo), արվեստի թանգարան Իսպանիայի մայրաքաղաք Մադրիդում՝ տեղակայված 18-րդ դարի շենքում։ Թանգարանը բացվել է 1924 թվականին որպես Museo Romántico, իսկ 1962 թվականին ընդգրկվել է Իսպանիայի մշակութային ժառանգությունների ցանկում։ Թանգարանը վերակազմավորվել է 2009 թվականին և իր գործունեությունն սկսել է մի փոքր այլ անվանումով։ Թանգարանի հավաքածուն ներառում է իսպանացի ռոմանտիկ գրող Մարիանո Խոսե դե Լառային առնչվող նմուշներ։
2014 թվականին թանգարանն ունեցել է 93.000 այցելու։


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Página web oficial del Museo.
Obras del Museo del Romanticismo en el catálogo colectivo de la Red Digital de Colecciones de Museos de España (Cer.es).
Cuadernillo itinerario.
Reportaje sobre el Museo en El Mundo.
El Museo en Google Art Project.
Labor del Museo del Romanticismo en Social Media.
Արմեն Հակոբյան (այլ կիրառումներ)

Արմեն Հակոբյան անունը կարող է վերաբերել հետևյալ անձանց.

Արմեն Բենիամինի Հակոբյան, հայ ազատամարտիկ, Արցախյան պատերազմի մասնակից։
Արմեն Էդուարդի Հակոբյան, հայ ազատամարտիկ, Արցախյան պատերազմի մասնակից։
Արմեն Վաչիկի Հակոբյան, ՀՀ իրավապահ մարմինների գործիչ, ՀՀ ճանապարհային ոստիկանության պետ։
Արմեն Վլադիմիրի Հակոբյան, հայ քանդակագործ։
Արմեն Հակոբյան, հայ քաղաքական գործիչ, ԱՀ ԱԺ 7-րդ գումարման պատգամավոր։
Չորսելավ (գետ)

Չորսելավ, Աղչար, Կուրուսելավ, ցամաքող գետ Արարատի և Կոտայքի մարզերում։ Սկիզբ է առնում Գեղամա լեռների Աժդահակ լեռան արևմտյան լանջերից և աջից միախառնվում Ազատ գետին։ Երկարությունը՝ 35 կմ։ Ամառը ցամաքում է։


== Ծանոթագրություններ ==
Տիպտոն շրջան (Ինդիանա)

Տիպտոն շրջան (անգլ.՝ Tipton County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 673 կմ² է, բնակչությունը՝ 16.577 մարդ (2010 թ. տվյալներով)։ Շրջկենտրոնն է Թիպտոն բնակավայրը։ Կազմավորվել է 1844 թ.։
Նորագյուղ (այլ կիրառումներ)

Նորագյուղ անվանումը կարող է ունենալ հետևյալ կիրառումները․

Նորագյուղ - գյուղ Արցախի Հանրապետության արևելյան հատվածում՝ Ասկերանի շրջանում,
Նորագյուղ - պատմական թաղամաս Երևանի Կենտրոն վարչական շրջանի տարածքում։
Ձեռագիր տեքստի ճանաչում

Ձեռագիր տեքստի ճանաչումը համակարգչային հնարավորություն է, որը թույլ է տալիս ստանալ և թարգմանել տեքստը գրավոր փաստաթղթերից, լուսանկարներից, թաչ֊սքրին էկրաններից և այլ սարքրից։  Տեքստի ճանաչումը կարող է կատարվել «օֆլայն» մեթոդով, որը գրված է թղթի վրա գրված տեքստից  կամ «առցանց» եղանակով, հաշվի առնելով  գրիչի կամ մատի ծայրի շարժումները, օրինակ, հատուկ համակարգչի էկրանին մակերեսին։


== Առցանց ճանաչում ==
Առցանց ճանաչման ինտերֆեյսը սովորաբար բաղկացած է հետևյալից.

գրիչ կամ ստիլուս, որով օգտագործողը կատարում է մուտք
մակերես, որը զգայուն է հպումներին և որը ինտեգրվում է էկրանին
ծրագրային ապահովում, որը վերծանում է սթայլուս֊ի շարժումները գրվող մակերեսի վրա, թարգմանելով տողերը թվային տեքստում
Handwriting ճանաչումը լայնորեն կիրառվում է գրպանի համակարգիչ (pocket PC)-ներում։Առաջին ձեռագրերը ճանաչող առաջին pocket PC- ն Apple Newton- ն է։
Օպտիկական նիշերի ճանաչումը (OCR) ձեռագրերի ճանաչման համար օգտագործվող ամենատարածված մեթոդն է։ Սա կատարվում է   փաստաթղթի տեքստի սկանավորումով։ Այն  աշխատում է նաև ձեռքով գրված տեքստի նկարի համար։


== Անցանց (offline) ճանաչում ==
Այս ճանաչման տեսակը համարվում է ավելի բարդ, քան առցանցն է։ Անցանց ճանաչումը պահանջում է մարդու կողմից կատարվող դասընթաց կամ պատրաստի ուսուցման նմուշ։ Նման մեխանիզմը կիրառվում է ABBYY FineReader-ում ։ Ճանաչման որակը կարող է բարելավվել `օգտագործելով կառուցվածքային փաստաթղթեր ։ Բացի այդ, դուք կարող եք բարելավել որակը, նվազեցնելով հնարավոր մուտքագրման նիշերը։ Offline ճանաչումը  օգտագործվում է այն տարածքներում, որտեղ անհրաժեշտ է մշակել բազմաթիվ ձեռագիր փաստաթղթեր, օրինակ, ապահովագրական ընկերություններում։
1990-ականների սկզբին սարքավորումների արտադրողները, ներառյալ NCR, IBM-ը և EO-ն, սկսեցին արտադրել GO Corp-ի կողմից մշակված  պլանշետային համակարգիչներ, որոնք պարունակում էին PenPoint օպերացիոն համակարգ։ PenPoint-ը թույլ է տալիս  օգտագործել ձեռագիր գրվածք ամբողջ ընթացքում և ապահովել երրորդ կողմի ծրագրակազմի համատեղելիությունը։ IBM- ի Tablet PC-ն առաջինն էր, որ օգտագործեց ThinkPad-ը և IBM-ի ձեռագրերի ճանաչումը։ Այս ճանաչման համակարգը հետագայում օգտագործվեց Microsoft Windows-ում, Pen Computing-ի և IBM-ի Pen OS / 2-ի համար։ Այս տեխնոլոգիաներից ոչ մեկը առևտրային տեսանկյունից հաջող չէր։
Ժամանակակից ձեռագրերի ճանաչման համակարգը ներառված է պլանշետային համակարգիչներում օգտագործվող Microsoft օպերացիոն համակարգերում (Windows XP Tablet PC Edition և Windows Vista): Այն հիմնված է Մայքրոսոֆթ-ի կողմից ստեղծված «Inferno» TDNN դասակարգչի վրա։
Ձեռագրքի ճանաչումը ունի ակադեմիական ակտիվ համայնք, որն ուսումնասիրում է այն։ Ձեռագրքի ճանաչման ամենամեծ կոնֆերանսներից է` ձեռագրերի ճանաչման սահմանապահների միջազգային կոնֆերանսը և Փաստաթղթերի վերլուծության և ճանաչման միջազգային համաժողովը (ICDAR): Երկու կոնֆերանսները հավանության են արժանացել IEEE-ի և IAPR-ի կողմից։ Հետազոտության ակտիվ ոլորտներն են` * Առցանց ճանաչում

Անցանց ճանաչում
Ստորագրությունների հաստատում
Փոստային հասցեի մեկնաբանություն
Բանկի ստուգման գործընթացներ գրողի ճանաչում


== Ծանոթագրություններ ==
Ռաֆայելլո Սորբի

Ռաֆայելլո Սորբի (իտալերեն՝ Raffaello Sorbi, փետրվարի 24, 1844(1844-02-24), Ֆլորենցիա - դեկտեմբերի 19, 1931(1931-12-19), Ֆլորենցիա), իտալացի գեղանկարիչ։


== Կենսագրություն ==
Կրթություն է ստացել Ֆլորենցիայի գեղարվեստի ակադեմիայում, պատմական նկարիչ և դիմանկարիչ Անտոնիո Չիզերիի գլխավորությամբ, որը մեծ ազդեցություն է ունեցել Ռաֆայելլոյի վաղ շրջանի ստեղծագործությունների վրա։ 18 տարեկանում ավարտել է իր առաջին խոշոր աշխատանքը` «Կորսո Դոնատին վիրավորվել է կատալոնացիների կոմղից Ֆլորենցիայում, Սան Սալվիում»։ Երկու տարի անց երիտասարդ նկարիչը Ֆլորենցիայի տրիենալեի մրցույթում շահել է Հռոմի մրցանակը` «Սավոնարոլան, որը բացատրում է Աստվածաշունչն իր ընկերներին» նկարով։ 
Նա ստեղծել է մի շարք նկարներ Ամերիկայի և Անգլիայի մեկենասների համար։ Նկարիչը մասնագիտացել է պատմական գեղանկարչության ժանրում` պատկերելով տեղարաններ միջնադարի պատմությունից, ժանրային տեսարաններ` 18-րդ դարի հագուստներով և հնագույն կայսերական Հռոմ։ Դիմանկարիչ էր։ Հաճախ պատկերում էր գեղեցիկ կանանց ծաղիկներով, որսորդական տեսարաններ և այլն։
1870 թվականին դարձել է Ֆլորենցիայի գեղարվեստի ակադեմիայի ակադեմիկոս, ինչպես նաև` Ուրբինոյի Արվեստների թագավորական ակադեմիայի պրոֆեսոր և պատվավոր անդամ։


== Պատկերասրահ ==


== Ծանոթագրություններ ==


== Գրականություն ==
Giuliano Matteucci, Aria di Parigi nella pittura italiana del secondo Ottocento, Torino, Allemandi editore, 1998.(իտալ.)


== Արտաքին հղումներ ==
Raffaello Sorbi (իտալ.)
Էլվիրա Գասկոն

Էլվիրա Գասկոն Վերա (իսպ.՝ Elvira Gascón, մայիսի 17, 1911(1911-05-17), Almenar de Soria, Soria Province, Կաստիլիա և Լեոն, Իսպանիա - փետրվարի 10, 2000(2000-02-10), Սորիա, Կաստիլիա և Լեոն, Իսպանիա), իսպանացի նկարիչ, նախագծող, փորագրող։ Մասնակցել է մեքսիկական մուրալիզմի շարժմանը և հայտնի է իսպանական և մեքսիկական ոճերի սինթեզմամբ։ Գասկոնը նաև նկարազարդել է հարյուրավոր գրքեր և պարբերականներ։


== Կենսագրություն ==
Էլվիրա Գասկոնը ծնվել է Սորիայի Ալմենար քաղաքում։ 1929 թվականին ընդունվել է Մադրիդի Սան Ֆեռնանդոյի գեղարվեստի թագավորական ակադեմիա և այնտեղ սովորել մինչև 1935 թվականը։ Այնուհետև Մադրիդում դասավանդել է  Լոպե դե Վեգայի ինստիտուտում և Արվեստի և արհեստների դպրոցում (Escuela de Artes y Oficios): Երբ 1936 թվականին Իսպանիայի քաղաքացիական պատերազմը սկսվեց, Գասկոնը միացել է Junta de Incautación del Tesoro Artístico Nacional-ին, որը ազգային գանձեր վերցրել է պատերազմի և պայքայի քաոսային տարիների ընթացքում դրանք անվտանգ պահելու համար։ Ինստիտուտում աշխատելու տարիներին Գասկոնը հանդիպել է ապագա ամուսնուն՝ Ռոբերտո Ֆեռնանդես Բալբուենային (1891-1966), որը ինստիտուտի նախագահն էր և ճարտարապետ Գուստավո Ֆեռնանդես Բալբուենայի (1888-1931) եղբայրը։ Գասկոնն ու Ֆեռնանդեսը Մեքսիկա են արտագաղթել 1939 թվականին, իսպանացի հանրապետականների պարտությունից հետո աջակողմյան ազգայնական ապստամբների կողմից։ Մեքսիկայում Գասկոնը դարձավ հայտնի նկարիչ մեքսիկացի արվեստագետների և մտավորականների շարքում։ Ռուբեն Բոնիֆաս Նունյոն գովաբանել է նրա գեղարվեստական տեխնիկան և ոճի պարզությունը։
Գասկոնն ունեցել է երկու դուստր՝ Գուդելուպեն և Էլվիրան (ծնվ. 1944 թվականին Մեխիկոյում, հայտնի քանդակագործ է)։
Հետագա կյանքի ընթացքում Գասկոնը տառապել է Պարկինսոնի հիվանդությունից։ Մահացել է Մեքսիկայում 2000 թվականին 88 տարեկան հասակում։


== Գործունեություն ==
Մեքսիկայում Գասկոնը մի շարք որմնանկարներ է ստեղծել եկեղեցիներում, մասնակցել է 28 սոլո և 45 խմբային ցուցահանդեսների։ Պատկերազարդել  է նաև ամսագրեր և մոտ 150 գիրք։


== Ծանոթագրություններ ==
Օկտյաբրսկի շրջան

Անվան այլ կիրառումների համար տե՛ս՝ Օկտյաբրսկի շրջան (այլ կիրառումներ)Օկտյաբրսկի շրջան (ռուս.՝ Октябрьский район), մունիցիպալ շրջան Ռուսաստանի Դաշնության Խանտի-Մանսիական ինքնավար օկրուգում։
Ստեղծվել է 1937 թվականին։ Վարչական կենտրոնը՝ Օկտյաբրսկոե։


== Աշխարհագրություն ==
Շրջանի տարածքի մակերեսը կազմում է 25300 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 34420 մարդ։ Բնակչության խտությունը կազմում էր 1,36 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Վիլորբա

Վիլորբա (իտալերեն՝ Villorba), կոմունա Իտալիայում։ Գտնվում է Վենետո մարզի Տրևիզո գավառում։
Բնակչությունը կազմում է 17 567 մարդ, խտությունը՝ 564 մարդ/կմ²։ Զբաղեցնում է 30 կմ² մակերես։ Փոստային ինդեքս՝ 31050, հեռախոսային կոդ՝ 0422։
Կոմունայի հովանավորներն են Սուրբ Ֆաբիանը, Հռոմի պապը, տոնը նշվում է հունվարի 20-ին և Սուրբ Սեբաստիանը։


== Արտաքին հղումներ ==
Официальный сайт населённого пункта (իտալ.)


== Ծանոթագրություններ ==
Կվարս

Կվարս, գյուղ Արևմտյան Հայաստանում, Բիթլիսի վիլայեթի Մշո գավառում։


== Բնակչություն ==
1909 թվականին գյուղն ուներ 50 տուն հայ բնակիչ։ Զբաղվում էին երկրագործությամբ և անասնապահությամբ։ Բնակչությունը բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Շինություններ ==
Գյուղում կային եկեղեցի և վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Յանգելսկոե

Յանգելսկոե (ռուս.՝ Янгельское, բաշկիրերեն՝ Йәнгел), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 1266 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պորտիչի

Պորտիչի (իտալերեն՝ Portici), քաղաք Իտալիայում՝ Կամպանիա մարզի Նեապոլի գավառում։ Սահմանակից է Սան Ջորջո ա Կրեմանո համայնքին։
Բնակչության թվաքանակը 2004 թվականի տվյալներով եղել է 57.777, 2014 թվականին՝ 55.537: Բնակչության խտությունը կազմում է 14.726 մարդ/կմ²։ Համայնքն զբաղեցնում է 4 կմ² տարածք։ Փոստային ինդեքս՝ 80055, հեռախոսային կոդ՝ 081։
Քաղաքի հովանավորն է սուրբ Կիր Ալեքսանդրիսկին, բժիշկ, ով աշխատում է անհատույց։ Տոնը նշվում է հունվարի 31-ին։
Քաղաքի գլխավոր տեսարժան վայրը նեապոլիտանական թագավորների ամառային պալատն է, որը կառուցվել է բարոկկո ոճով 1730-ականների վերջին։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Իտակարե

Իտակարե  (պորտ.՝ Itacaré), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավային մարզում։ Մտնում է Իլեուս Իտաբունա գավառի կազմի մեջ։ Բնակչությունը կազմում է 17 893 մարդ՝ 2006 թվականի տվյալներով։ Գրավում է 730,280 կմ2 տարածք։ Բնակչության խտությունը՝ 24,5 մարդ/կմ²։


== Պատմություն ==
Քաղաքը հիմնադրվել է 1732 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 45.495.139,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.527,93 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,588 (տվյալները՝ ՄԱԿ-ի զարգացման ծրագրի)։
Խոան Վասկես

Խոան Ֆելիպե Վասկես Իբարա (իսպ.՝ Johan Felipe Vásquez Ibarra, ), մեքսիկացի ֆուտբոլիստ, «Ջենոա» ակումբի և Մեքսիկայի ֆուտբոլի ազգային հավաքականի պաշտպան։ Վարձակալության իրավունքով հանդես է եկել «Կրեմոնեզե» ակումբի կազմում։ 2020 թվականի Տոկիոյի օլիմպիական խաղերի բրոնզե մեդալակիր։


== Ակումբային կարիերա ==
Վասկեսը «Սիմարոնես դե Սոնորա» ակումբի սան է։ 2017 թվականի հուլիսի 22-ին «Մուրսիլագոս» ակումբի դեմ մրցախաղում նորամուտ է ունեցել Ասենսո լիագայում։ 2018 թվականի ամռանը Վասկեսը վարձակալության իրավունքով տեղափոխվել է «Մոնտերեյ» ակումբ։ Հոկտեմբերի 7-ին «Կրուս Ասուլ» ակումբի դեմ մրցախաղում նորամուտ է ունեցել Մեքսիկայի ֆուտբոլի առաջնությունում։ 2019 թվականի ապրիլի 28-ին «Նեկակսա» ակումբի դեմ խաղում Խոանը խփել է իր առաջին գոլը «Մոնտերեյ»-ի կազմում։ Նույն թվականին Վասկեսը օգնել է ակումբին հաղթել ԿՈՆԿԱԿԱՖ-ի չեմպիոնների լիգայում։  
2020 թվականի սկզբին Վասկեսը տեղափոխվել է ՈՒՆԱՄ Պումաս։ Հունվարի 12-ին «Պաչուկա» ակումբի դեմ խաղում նորամուտ է ունեցել նոր թիմի կազմում։ Փետրվարի 2-ին «Սանտոս Լագունա» ակումբի դեմ մրցախաղում Խոանը խփել է իր առաջին գոլը ՈՒՆԱՄ Պումասի կազմում։ 
2021 թվականի ամռանը Վասկեսը վարձակալության իրավունքով տեղափոխվել է իտալական «Ջենոա» ակումբ։ 


== Միջազգային կարիերա ==
2019 թվականին ՄԵքսիկայի օլիմպիական հավաքականի կազմում Վասկեսը մասնակցել է Պերուում կայացած Պանամերիկյան խաղերին։ Մրցախաղում խաղացել է Պանամի, Արգենտինայի, Էկվադորի, Հոնդուրասի և Ուրուգվայի թիմերի դեմ խաղերում։ Էկվադորցիների դեմ մրցախաղում Խոանը խփել է գոլ։ 
Նույն թվականի հոկտեմբերի 3-ին Տրինիդադ և Տոբագոյի ֆուտբոլի ազգային հավաքականի դեմ ընկերական խաղում Վասկեսը նորամուտ է ունեցել Մեքսիկայի ֆուտբոլի ազգային հավաքականի կազմում։
2021 թվականին Մեքսիկայի օլիմպիական հավաքականի կազմում Վասկեսը մասնակցել է Տոկիոյի ամառային օլիմպիական խաղերին։ Մրցաշրջանում խաղացել է Հարավային Կորեայի, Հարավաֆրիկյան Հանրապետության, Ճապոնիայի Ֆրանսիայի և Բրազիլիայի օլօմպիական հավաքականների դեմ մրցախաղում։ 


== Ձեռքբերումներ ==
«Մոնտերեյ»

ԿՈՆԿԱԿԱՖ-ի չեմպիոնների լիգայի հաղթող՝ 2019


== Ծանոթագրություններ ==
Ռեյնհոլդ Բեգաս

Ռեյնհոլդ Բեգաս  (հուլիսի 15, 1831(1831-07-15)[…], Շյոնեբերգ, Տեմպլսհոֆ Շյոնեբերգ, Բեռլին, Պրուսիայի թագավորություն - օգոստոսի 3, 1911(1911-08-03), Բեռլին, Գերմանական կայսրություն), գերմանացի քանդակագործ։


== Կենսագրություն ==
Ռեյնհոլդ Բեգասը՝  նկարիչ Կառլ Բեգասի որդին, ծնվել է Բեռլինում։ Իր նախնական կրթությունը (1846-1851) ստացել է սովորելով Քրիստիան Դանիել Ռոշի և Լյուդվիգ Վիլհելմ Վիչմանի մոտ։ Իտալիայում սովորելու ժամանակահատվածում 1856-ից 1858 թվականներին քանդակագործության բնագավառում  նրա վրա ազդեցություն ունեցավ Առնոլդ Բյոկլինը եւ Ֆրանց Ֆոն Լենբախը նատուրալիստական ոճի ուղղությամբ։ Այս միտումը նշանավորվեց Բորուսիա խմբում, Բեռլինում ճակատի փոփոխությունը իրականացնելու համար, որն առաջին հերթին բերեց նրան համընդանուր հռչակ։
1861 թվականին Վայմարում Բեգանը նշանակվեց արվեստի դպրոցի պրոֆեսոր, սակայն պահում է պաշտոնը ընդամենը մի քանի ամիս։ Այն, որ նա մրցույթից հետո ընտրվեց, որպեսզի կերտի Ֆրիդրիխ Շիլլերի արձանը Ժանդարմմարմարկտ Բեռլիում, նրան մեծ հռչակ էր բերում, որը նա արդեն ձեռք էր բերել. արդյունքում Գերմանիայի մայրաքաղաքում ամենահրաշալի արձաններից մեկը  ամբողջովին արդարացրեց իր ընտրությունը։ Սկսած 1870 թվականից Բեգասը իրեն էր ենթարկեցնում պլաստիկ արվեստը Պրուսիայի թագավորությունում, հատկապես Բեռլինում։ Այս շրջանի իր գլխավոր աշխատությունների շարքում են Բորուսիայի հսկայական արձանը Փառքի սրահի համար, Նեպտուն շատրվանը բրոնզից պալատական նախասրահում, Ալեքսանդր ֆոն Հումբոլտի արձանը, և Կայսր-Վիլհելմ-Նեյշոնալդենկմալը, բոլորը Բեռլինում; Կայսր Ֆրեդերիկ III-ի սարկավարգը Պոտսդամի Խաղաղության Եկեղեցու դամբարանում; և վերջապես կայսր Վիլհելմ I-ի ազգային հուշարձանը, Օտտո ֆոն Բիսմարկի արձանը Ռայխստագի առջև և մի քանի արձաններ Հաղթանակի ճանապարհին ։


== Պատկերասրահ ==

		
		
		
		
		
		
		
		
		
		


== Ծանոթագրություններ ==
Օթրիս լեռ

Օթրիս (հուն․՝ όρος Όθρυς - oros Othrys, also Όθρη - Othri), լեռ Կենտրոնական Հունաստանում,   Ֆիտիոտիսի հյուսիսարևելյան մասում և Մագնեսիայի հարավային մասում։ Ամենաբարձր կետը՝ Գերակովունին, տեղակայված Ֆիտիոտիսի և Մագնեսայի սահմանին, գտնվում է ծովի մակարդակիցից 1726 մետր բարձրության վրա ։ Բնակչության խտությունը լեռներում ցածր է, կան մի քանի փոքրիկ գյուղեր, ներառյալ Անավրան՝ հյուսիսարևելքում, Պալայկերասիան՝ հարավում, և Ներաիդան՝ հարավարևմուտքում։ Երկարությունը աևմուտքից արևելք 35 կիլոմետր է, իսկ լայնությունը հյուսիսից հարավ 25 կիլոմետր։ Պագասետիկոս ծովածոցը գտնվում է հյուսիսարևելքում, և Մալիակոս ծովածոցը գտնվում է հարավում։ Գերակովունի գագաթը գտնվում է 19 կիլոմետր Ալմիրոսից հարավ, 27 կիլոմետր հարավարևելք Լամիայից և 44 կիլոմետր հարավարևմուտք Վոլոսից։ Լեռան վերին հատվածները ժայռոտ են, իսկ ստորին հատվածներում կան անտառներ։ Ամբողջական տարածքը նաև անտառատափաստանային շրջան է։ Ապարի հիմնական աղբյուրը օֆիոլիթն է։


== Պատմություն ==

1991 թվականաի փետրվարի 5ին, Լոքհիդ ընկերության Լոքիդ C-130H ինքնքթիռը բախվեց լեռանը, որի արդյունքում մահացան 63 մարդ։


== Առասպելաբանություն ==
Հունական առասպելաբանության մեջ Օթրիս լեռր Կռոնոսի և այլ Տիտանների հենակետն էր տասնամյա պատերազմի ժամանակ Օլիմպոսի աստվածների հետ հայտնի որպես Տիտանների ճակատամարտ։ Այն նաև ավագ սերնդի աստվածների՝ Հեստիայի, Դեմետրայի, Հերայի, Հադեսի և Պոսեյդոնի։  Այն հարձակման ենթարկվեց Օլիմպոսցիների կողմից, որոնց ղեկավարում էր Կռոնոսի որդի Զևսը։ Զևսը հետագայում գահըկեց արեց իր հորը և ստանձնեց ամբողջ երկնքի և երկրի իշխանությունը։


== Այլ ==
«Օթրիս լեռ» անունով նավն՝ անվանվել է այս լեռան անունով։
Օթրիսը՝ Կարսերիի արտաքին հարթության  առաջին մակարդակն է  է,  Փլեյնսքեյփ արշավի կարրգավորումներում "Dungeons & Dragons" խաղի համար։
Ռիք Ռիորդանի սերիաներում՝ Պերսի Ջեքսոնն ու օլիմպիականները,  Օթրիս լեռը տեղափոխվել է Մարին շրջան, Կալիֆոռնիա Թամալփաիս լեռ, և և մասնակցում է պատմության մեջ, որպես ուրվական ամրոց, որը դանդաղ, բայց վստահորեն դառնում է ամուր, ինչպես որ Տիտաններն են ձեռք բերում ուժ։ Տիտան Ատլասը բանտարկված էր  լեռան գագաթին՝ պահելու երկինքը, նորից երրորդ գրքում։


== Ծանոթագրություններ ==


== Արտաքին հղումներ ==
Minerals database
Minerals database
Structural Pertology of Plagioclase Peridotites in the West Othris
http://www.mylona.gr/othris.htm
Մոլորակների առճակատում

Մոլորակների դիմակայություն, արտաքին մոլորակի դիրքը ուղեծրում, որում այն երևում է Երկրից Արեգակին հակառակ ուղղությունում։ Դիմակայության պահին մոլորակի խավարածրային երկայնությունը տարբերվում է Արեգակի երկայնությունից 180°-ով։
Դիմակայությունների մոտ դիրքերում ստեղծվում են ամենահարմար պայմանները մոլորակների ուսումնասիրության համար՝

մոլորակները գտնվում են ամենամոտ հեռավորության վրա Երկրից (ուղեծրերի էլիպտիկության պատճառով, այս հեռավորությունը տարեց տարի փոխվում է) և
շրջված են դեպի Երկիրը այն կիսագնդով, որը լուսավորված է Արեգակի կողմից։Դիմակայության ընթացքում մոլորակը տեսանելի է երկնքում ամբողջ գիշեր (ծագում է արևելքում Արեգակի մայրամուտի հետ և մայր է մտնում արևմուտքում Արեգակի ծագման հետ)։
Առճակատման աստղագիտական նշանն է՝ ☍ (U+260D Յունիկոդ այլագրմամբ) կամ՝  (ձեռագիր)։


== Տես նաև ==
Հելիոկենտրոն համակարգ
Արեգակի և մոլորակների շարժումը երկնոլորտում
Ապոկենտրոն և պերիկենտրոն


== Ծանոթագրություններ ==
Գուրմուկավանք

Գուրմուկավանք կամ Քուրմուխ (վրաց.՝ ქურმუხი ― Քուրմուխի), վրաց ուղղափառ եկեղեցի Հերեթիում, ներկայիս Ադրբեջանում։ Գտնվում է Քուրմուխի գետի մոտ (Կախի շրջան), վարչական կենտրոնից 2 կմ հեռավորության վրա։


== Պատմություն ==
Եկեղեցու սկզբնական կառուցման թվականի վերաբերյալ կան տարբեր տեսակետներ։ Ներկայիս տեսքը ստացել է 1890-ական թվականներին։ Կառուցողը Վրաստանի կաթողիկոս Լեոնիդեն է։ Վրացական աղբյուրներում առաջին անգամ հիշատակվում է 1310 թվականին։ Երբ վրացի կաթողիկոսը Էքվթիմե III-ը ճանապարհորդում էր Հերեթիում, այդ ժամանակ Քուրմուխի արքեպիսկոպոսն էր Կիրիլե Դոնաուրին։


== Ծանոթագրություններ ==
Քուգիլդի

Քուգիլդի (իսլ.՝ kúgildi կամ kvígildi - կովագին), փոխանակման միավոր միջնադարյան Իսլանդիայում, որը հավասար էր մեկ կթու կովի արժեքի։
Ըստ միջնադարյան օրենքի` ստերջ կովն արժեր երկու երրորդ քուգիլդի, հինգ տարեկան եզը` մեկ և մեկ քառորդ քուգիլդի, վեց տարեկան եզը` մեկուկես քուգիլդի։
Օրենքով սահմանվում էին նաև տարբեր տարիքի և ողջանդամության ձիերի, խոյերի, մաքիների, այծերի և խոզերի փոխարժեքները քուգիլդիով։
Քուգիլդիի արժեքը տատանվել է տարբեր ժամանակներում։ Քուգիլդիով իրականացվել է նաև ձկների վաճառք։ 12-րդ դարում քուգիլդիի փոխարժեքը 120 օձաձուկ էր։


== Ծանոթագրություններ ==
Չուվաշ-Ուլկանովո

Չուվաշ-Ուլկանովո (ռուս.՝ Чуваш-Улканово, բաշկիրերեն՝ Сыуаш-Олхан), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 157 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարախան (Դիարբեքիրի գավառ)

Անվան այլ կիրառումների համար տե՛ս՝ Կարախան (այլ կիրառումներ)Կարախան, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Խարբերդ-Դիարբեքիր ճանապարհի աջ կողմում, Կարախան գետի աջ կողմում՝ ձորալանջին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դուբրովկա (գյուղ, Կազիմիրովսկոե գյուղական բնակավայր)

Անվան այլ կիրառումների համար տե՛ս՝ ԴուբրովկաԴուբրովկա (ռուս.՝ Дубровка), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրեյլա

Ֆրեյլա (իսպ.՝ Freila), մունիցիպալիտետ Իսպանիայում, գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Բասայում։ Տարածքը կազմում է 60կմ2։ Բնակչությունը 1132 մարդ (2010 թվականի տվյալներով)։ Գտնվում է պրովինցիայի վարչական կենտրոնից 18 կմ հեռավորության վրա։


== Արտաքին հղումներ ==
պաշտոնական կայք
Microweb turística de Freila realizada por el Patronato de Turismo de Granada Archived 2006-09-04 at the Wayback Machine.
Villa de Freila
UTC+12

UTCԺ12, ժամային գոտի, որը օգտագործվում է նավարկման մեջ և գտնվում է 180° և 172°30′ արևելյան լայնքի միջև։


== Ամբողջ տարվա ընցացքում ==


=== Հյուսիսային Ասիա ===
 Ռուսաստան
Չուկոտկայի ինքնավար շրջան
Կամչատկայի երկրամաս


=== Օվկիանիա ===
 ԱՄՆ
Ուեյք Ատոլ
 Մարշալյան կղզիներ
 Կիրիբատի
Գիլբերտի կղզիներ  և Բանաբա
 Նաուրու
 Տուվալու
Ուոլիս և Ֆուտունա (Ֆրանսիա)


== Ձմռանը Հարավային կիսագնդում ==


=== Օվկիանիա ===
 Ֆիջի
 Նոր Զելանդիա (բացի Չաթեմ կղզիներ)


=== Անտարկտիկա ===
Որոշ բազաներ Անտարկտիկայում, ներառյալ ՄակՄուրդոն և Հարավային բևեռը


== Ծանոթագրություններ ==
Անդրե (այլ կիրառումներ)

Անդրե, կարող է վերաբերել՝

Անդրե - Հայ փոփ երգիչ
Անդրե - հունական ծագում ունեցող Անդրեաս անվան ֆրանսիական տարբերակը
Իմ հայրիկը հերոս է (ֆիլմ, 1991)

«Իմ հայրիկը հերոս է», Ժերար Դեպարդիեի մասնակցությամբ ֆրանսիական կինոկատակերգություն։


== Սյուժե ==
Անդրե Արնելը վաղուց բաժանված է կնոջից։ Իրենց աղջիկը՝ Վերոնիկան, մոր խնամակալության տակ էր։ Նրան շանս էր վիճակվել այս ամանորյա արձակուրդները անցկացնել իր աղջկա հետ։ Այստեղ 14 տարեկան Վերոնիկան ծանոթանում է Բենյամինի հետ, որին պատմում է իր «գաղտնիքը»։ Անդրեն՝ իր սիրեկանն է, նա՝ գաղտնի գործակալ է։ Վերոնիկայի հայրը չի կարողանում հասկանալ, թե ինչու են Բենյամինի ընկերները ապշահար նայում նրան, երբ նա աղջկա հետ դուրս է գալիս։
Կինոկատակերգություն, որում Դեպարդիեն, ինչպես միշտ հրաշալի է կատարում իր դերը։
Ֆիլմը մինչև 12 տարեկան երեխաներին թույլատրվում է դիտել ծնողների ուղեկցությամբ։


== Դերերում ==
Ժերար Դեպարդիե - Անդրե Արնել
Մարի Հիլլեն - Վերոնիկա Արնել
Պատրիկ Միլլ - Բենյամին
Կատրին Ժակոբ - Քրիստել
Շարլոտտա - Իրինա
Ժերար Էրոլդ - Պատրիկ


== Ծանոթագրություններ ==


== Արտաքին հղումներ ==
«Իմ հայրիկը հերոս է(անգլ.) ֆիլմը Internet Movie Database կայքում
Ուիլբարգեր շրջան (Տեխաս)

Ուիլբարգեր շրջան (անգլ.՝ Wilbarger County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.515 կմ² է, բնակչությունը՝ 14.676 մարդ (2000 թ. տվյալներով)։ Շրջկենտրոնն է Վերնոն բնակավայրը։ Կազմավորվել է 1858 թ.։
Բոնդուրովկա (այլ կիրառումներ)

Բոնդուրովկա, կարող է վերաբերել՝

Բոնդուրովկա - գյուղ, Ուկրաինայի Վիննիցայի մարզի Նեմիրովի շրջանում
Բոնդուրովկա - գյուղ, Ուկրաինայի Վիննիցայի մարզի Չեչելնիկի շրջանում
Լարգո Վինչ: Սկիզբ

«Լարգո Վինչ։ Սկիզբ» (ֆր.՝ Largo Winch), ֆրանսիական ֆիլմ, որը վարձույթ է դուրս եկել 2008 թվականի դեկտեմբերի 17-ին։ Նկարահանվել է համանուն կոմիքսների հիման վրա, ինչպես «Լարգո» սերիալը (2001-2003 թվականներ)։


== Դիպաշար (սյուժե) ==
Լարգո Վինչը որբ է, որին որդեգրել է միլիարդատերը։ Նրա խորթ հայրը մահանում է հանելուկային պայմաններում։ 26 տարեկանում Լարգոն ժառանգում է հսկայական ընկերությունը և միլիարդային ունեցվածքը։ Հիմա նա գործարանների, թերթերի, շոգեքարշերի սեփականատեր է։ Բայց մեծ փողերը ենթադրում են մեծ խնդիրներ։ Լարգո Վինչը հայտնվում է Ֆորբսի և մրցակիցների սև  ցուցակներում, նրա հանդեպ լցված են գործընկերները, և նույնիսկ ամենամտերիմ ընկերները պատրաստ են դավաճանել նրան։ Լարգո Վինչն ընդունում է մարտը։ Լինելով գեղեցկատես, ըմբոստ, մենամարտիկ՝ նա պատրաստ է անցնել ամեն փորձության միջով, որպեսզի դիմակայի դավադրությանը և վերականգնի արդարությունը։


== Դերերում ==
Թոմեր Սիսլեյ - Լարգո Վինչ
Մելանի Թիերի - Լեա/Նաոմի
Բոժանա Պանիչ - Մելինա
Կարել Ռոդեն - Միխայիլ Կորսկի, ռուս միլիարդատեր
Կրիստին Սկոթ Թոմաս - Էնն Ֆերգյուսոն
Միկի Մանոյլովիչ - Ներիո Վինչ
Ռադիվոժ Բուկվիչ - Գորան
Ստիվեն Վադինգտոն - Ստեֆան Մարկուս
Իվան Մարևիչ - Իոսիպ
Անն Կոսինյի - Աննա
Գիլբերտ Մելկի - Ֆրեդի
Էլիզաբեթ Բենեթ - Միսս Պենիվինկլ


== Շարունակություն ==
2011 թվականի մարտին դուրս եկավ ֆիլմի շարունակությունը՝ «Լարգո Վինչ։ Դավադրություն Բիրմայում»:


== Ծանոթագրություններ ==
Խողվանի

Խողվանի կամ Խողուանք (այժմ կոչվում է՝ ադրբ.՝ Xanağa - Խանաղա), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Օրդուբադի շրջանում։


== Պատմություն ==
Միջին մեծության գյուղ է։ Իր պատմական անունը պահպանել է մինչև 15-16-րդ դարերը, որից հետո անվանվել է Խանաղա (Պարոնտեր)։ 17-րդ դարում արդեն Զ. Ագուլեցին այս բնակատեղին անվանել է Խանաղա։


=== Եկեղեցի ===
Եկեղեցու հիմնադրման տարեթիվն անհայտ է։ Տեղակայված է եղել գյուղի արևելյան թաղամասում։ Կառուցվել է մշակված քարից։ Մուտքը՝ արևմտյան ճակատից, աբսիդը՝ կիսաշրջանաձև։  Այժմ ավերված է։


=== Կամուրջ ===
Կառուցվել է 16-17-րդ դարերում Տրունյաց կամ Վանանդի գետի վրա։ Կառուցվել է սրբատաշ և կիսամշակ քարից։ Ունեցել է միաթռիչք հորինվածք։ Ավերվել է 1930-ական թվականներին,  քանդված է ամբողջ կամարը։


== Ծանոթագրություններ ==
Լճաշեն (այլ կիրառումներ)

Լճաշեն անունը կարող է վերաբերել՝

Լճաշեն՝ գյուղ Արցախի Հանրապետության Քաշաթաղի շրջանում,
Լճաշեն՝ գյուղ Հայաստանի Հանրապետության Գեղարքունիքի մարզում։
Լճաշենի կիկլոպյան ամրոց, պատմական հուշարձան-ամրոց Հայաստանի Հանրապետության Գեղարքունիքի մարզի Լճաշեն գյուղի մոտ,
Լճաշեն-մեծամորյան մշակույթ, ներկայիս Հայաստանի Հանրապետության և հարակից տարածքներում ուշ բրոնզի և վաղ երկաթի դարերում տարածված մշակույթ։
Ջորջ Հ. Ու. Բուշ

Ջորջ Հերբերտ Ուոքեր Բուշ (անգլ.՝ George Herbert Walker Bush, հունիսի 12, 1924(1924-06-12)[…], Միլթոն, Նորֆոլկ շրջան, Մասաչուսեթս, ԱՄՆ - նոյեմբերի 30, 2018(2018-11-30)[…], Հյուստոն), Ամերիկայի Միացյալ Նահանգների 41-րդ նախագահ. պաշտոնը զբաղեցրել է 1989 թվականի հունվար 20-ից մինչև 1993 թվականի հունվար 20-ը, նաև ԱՄՆ փոխնախագահ 1981-1989 թվականներին։ Հանրապետական կուսակցության անդամ, նախկին կոնգրեսմեն և դեսպան։ Նա ապրող ԱՄՆ նախագահներից և փոխնախագահներից ամենատարեցն է եղել իր կենդանության օրոք։ Նա նաև վերջին ԱՄՆ նախագահն էր, ով Երկրորդ համաշխարհային պատերազմի վետերան է եղել։ Բուշին հաճախ անվանել են Ջորջ Հ. Ու. Բուշ, Բուշ 41, Բուշ ավագ, որպեսզի տարբերեն նրա որդուց՝ ԱՄՆ նախկին նախագահ Ջորջ Ու. Բուշից։ Մինչև իր որդու նախագահ դառնալը, նրան անվանում էին պարզապես Ջորջ Բուշ կամ Նախագահ Բուշ։
Բուշը ծնվել է Մասաչուսեթսի Միլթոն քաղաքում, սենատոր Պրեսկոտ Բուշի և Դորոթի Ուոլկեր Բուշի ընտանիքում։ 1941 թվականի Պյորլ Հարբորի վրա տեղի ունեցած հարձակումից հետո Բուշը թողեց քոլեջը և անդամագրվեց ԱՄՆ ռազմածովային ուժեր իր 18-րդ տարեդարձի օրը՝ դառնալով ամենաերիտասարդ ռազմածովային օդաչուն այդ ժամանակ։ Նա ծառայեց մինչև պատերազմի ավարտը այնուհետև ընդունվեց Յեյլի համալսարան։ Ավարտելով 1948 թվականին՝ նա իր ընտանիքով տեղափոխվեց Արևմտյան Տեխաս և մտավ նավթային բիզնեսի մեջ՝ դառնալով միլիոնատեր 40 տարեկանում։
Նա մտավ քաղաքականություն սեփական նավթային ընկերությունը հիմնադրելուց քիչ հետո՝ դառնալով կոնգրեսմեն։ Նրան չհաջողվեց 1980 թվականի նախագահական ընտրություններում դառնալ Հանրապետականների թեկնածու, սակայն Ռոնալդ Ռեյգանի ժամանակ դարձավ փոխնախագահ։ Իր պաշտոնավարման ժամանակ Բուշը գլխավորեց նարկոտիկների դեմ պատերազմի ադմինիստրացիան։
1988 թվականի նախագահական ընտրություններում Բուշը ընտրվեց նախագահ՝ հաղթելով դեմոկրատ մրցակից Մայքլ Դուկակիսին։ Բուշի վարած արտաքին քաղաքականության շնորհիվ ԱՄՆ-ի զինված ուժերը մտան Պանամա և ներքաշվեցին Իրաք-քուվեյթյան պատերազմի մեջ, 1989 թվականին ընկավ Բեռլինի պատը և  երկու տարի անց փլուզվեց Խորհրդային Միությունը։ Ներքին քաղաքականության մեջ Բուշը հավատարիմ մնաց իր նախընտրական խոստմանը և կոնգեսի հետ երկար վիճաբանությունից հետո ավելացրեց հարկերը, որոնք կոնգրեսը հաստատեց։ Թույլ տնտեսական քաղաքականության շնորհիվ, որի արդյունքում բյուջեն ունեցավ շարունակական սղաճ,  1992 թվականի նախագահական ընտրություններում Բուշը պարտվեց դեմոկրատ Բիլ Քլինտոնին։
Բուշը լքեց իր պաշտոնը 1993 թվականին։ Բուշի ավագ որդին՝ Ջորջ Ու. Բուշը ավելի ուշ դարձավ Տեխասի նահանգապետը և ԱՄՆ 43-րդ նախագահը (2001–2009), դառնալով այն երկու նախագահներից մեկը (մյուսը եղել է Ջոն Քուինսի Ադամսը), ովքեր եղել են նախկին նախագահի որդիներ։ Նրա երկրորդ որդին՝ Ջեբ Բուշը եղել է Ֆլորիդայի նահանգապետը։


== Ծանոթագրություններ ==
Լադիվիլե

Լադիվիլե (ֆր.՝ Ladiville), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 122 մարդ, բնակչության խտությունը` 16.97 մարդ/կմ²։ Բնակավայրը զբաղեցնում է 7.19 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ-արևմուտք, Պուատիե քաղաքից` 125 կմ հարավ, Անգուլեմ քաղաքից` 23 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 71 աշխատունակ (15-64 տարեկան) բնակիչ, որոնցից ակտիվ էին 61-ը, իսկ ոչ ակտիվները` 10։ Ակտիվության ցուցանիշը կազմում է 85,9 %։ 61 աշխատունակ մարդկանցից աշխատել է 54 անձ (29 տղամարդ և 25 կին)։ Գործազուրկ են եղել 7 անձ (3 տղամարդ և 4 կին)։ 10 անաշխատունակներից 2-ը եղել են աշակերտներ կամ ուսանողներ, 3-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փյունիկ (մարզադաշտ)

Անվան այլ կիրառումների համար տե՛ս՝ Փյունիկ (այլ կիրառումներ)«Փյունիկ», ֆուտբոլի համար նախատեսված մարզադաշտ Հայաստանի մայրաքաղաք Երևանում։ Գտնվում է Կենտրոն համայնքում, Ծիծեռնակաբերդի բարձունքի հարևանությամբ։ Կառուցվել ու բացվել է 2004 թ., «Փյունիկ» ֆուտբոլային ակումբի մարզադպրոցի (նախկինում՝ «Կիլիկիա» մարզադպրոց) տարածքում։ Մարզադաշտը տեղավորում է 770 հանդիսական՝ 100 տոկոս նստատեղերով։ Մարզադաշտը հիմնականում ծառայում է որպես Հայաստանի առաջնության առաջին խմբում հանդես եկող «Փյունիկ-2» թիմի տնային հանդիպումների վայր։


== Ծանոթագրություններ ==
Պոդվյազե (գյուղ, Դուխովշչինսկի շրջան)

Անվան այլ կիրառումների համար տե՛ս՝ ՊոդվյազեՊոդվյազե (ռուս.՝ Подвязье), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյոզալդաղ (այլ կիրառումներ)

Գյոզալդաղ, կարող է վերաբերել՝

Գյոզալդաղ - լեռ Փոքր Կովկաս լեռնահամակարգում, Վիրահայոց լեռներում
Գյոզալդաղ - լեռնագագաթ Սևանի լեռնաշղթայում, Սևանա լճից հյուսիս-արևելք
Արման Հովհաննիսյան

Անվան այլ կիրառումների համար տե՛ս՝ Արման Հովհաննիսյան (այլ կիրառումներ)Արման Սուրենի Հովհաննիսյան (հուլիսի 7, 1993(1993-07-07), Երևան, Հայաստան), հայ ֆուտբոլիստ, «Փյունիկ» ակումբի և Հայաստանի մինչև 19 տարեկանների հավաքականի պաշտպան։


== Ակումբային կարիերա ==
Արման Հովհաննիսյանը ծնվել է Երևանում։ 9 տարեկանում սկսել է ֆուտբոլ խաղալ, թեև հնարավորություն է ունեցել զբաղվելու թեթև ատլետիկայով, սակայն այդ մարզաձևը նրան չի հետաքրքրել։ Այդ ժամանակից Հովհաննիսյանը հաճախել է «Փյունիկ» ֆուտբոլային ակումբ և դարձել է նրա սանը։ 2009 թվականին Հովհաննիսյանի և «Փյունիկի» միջև ստորագրվել է առաջին պայմանագիրը։ Այդ մրցաշրջանը Հովհաննիսյանն անցկացրել է երկրորդ կազմում՝ մասնակցելով 10 խաղի Առաջին լիգայում։ Իսկ 2011 թվականին տեղի ունեցավ դեբյուտը ակումբի առաջին թիմի կազմում։ 2011 թվականի մարտի 20-ին 2-րդ տուրի առաջնության «Գանձասարի» դեմ խաղում Հովհաննիսյանը դաշտ է եկել 77-րդ րոպեին՝ փոխարինելով Գևորգ Ղազարյանին։


== Ձեռքբերումներ ==
Հայաստանի առաջնության արծաթե մեդալակիր - 2011
Հայաստանի գավաթակիր - 2013/2014
Հայաստանի սուպերգավաթակիր - 2011


== Անձնական կյանք ==
Հայրը՝ Սուրեն,
Մայրը՝ Լիլիթ։Ամուսնացած չէ։


== Վիճակագրություն ==
2011 թվականի օգոստոսի 28-ի տվյալներով


== Ծանոթագրություններ ==


== Արտաքին հղումներ ==
Ֆուտբոլիստի էջը ՀՖՖ պաշտոնական կայքում (ռուս.)
Ֆուտբոլիստի էջը footballdatabase.eu պաշտոնոկոն կայքում (անգլ.)
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում (անգլ.)
Ֆուտբոլիստի էջը FootballFacts.ru կայքում (ռուս.)
Քայլ երկնքից

«Քայլ երկնքից» (իտալերեն՝ Un passo dal cielo), իտալական հեռուստասերիալ, որի դեբյուտը կայացել է 2011 թվականի ապրիլի 10-ին «Rai 1» հեռուստաալիքով։


== Դերերում ==
Տերենս Հիլլ ՝ Պյետրո Տհիենե
Ֆրանչեսկո Սալվի՝ Ֆելիցինո Սկոտտոն
Էնրիկո Իաննելլո՝ Վինչենցո Նապպի
Գիանմարկո Պոցցոլի՝ Հուբեր Ֆաբրիկետտի
Կլաուդինա Գաֆֆուրի՝ Չիարա Սկոտտոն
Գաբրիելե Ռոսսիի՝ Գիորգիո Գուալտերի
Կատյա Ռիցցիարելլի ՝ Ասսունտա Սկոտտոն
Վալենտինա Դ՛Ագոստինո ՝ Մարսելլա
Գայա Բերմանի Ամարալ՝ Սիլվիա Բուսսոլատի
Բետտինա Ջիովաննինի ՝ Կլաուդիա Գուալտերի
Մաուրո Պիրովանո՝ քաղաքապետ
Սանդրո Տրիգոլո՝ քարտուղար
Մագդալենա Գրոխովսկա՝ Էմմա Վորոնինա
Ռեներո Մոնակո դի Լապիո ՝ Տոբիաս
Միրիամ Լեոնե՝ Աստրիդ
Էլեոնորա Սերգիո՝ Անտոնելլա Ֆաբրիկետտի
Սիլվե Ստիմպֆլ՝ Հուբերի դուստրը
Ալիսե Բելլագամբա՝ Միրիամ
Ալան Կապպելլի Գոեց՝ Մարկո
Կատերինա Շուլխա՝ Նատաշա
Տոմմասո Ռեմենժի՝ Տոմմասո Բելլի
Ռոսիո Մունոզ Մորալես՝ Եվա Ֆերնանդեզ
Գյուսի Բուսսեմի՝ Մանուելա Նապպի
Ջովաննի Սցիֆոնի՝ Կարլ Ռեուտեր
Ֆաբիո Ֆուլկո՝ Ֆեդերիկո Ռուֆֆո
Դանիել Վիվիան՝ Նիկոլայ Ելիսեև


== Դրվագներ ==


=== Առաջին եթերաշրջան (2011) ===


=== Երկրորդ եթերաշրջան (2012) ===


=== Երրորդ եթերաշրջան (2015) ===


== Ծանոթագրություններ ==


== Արտաքին հղումներ ==
«Քայլ երկնքից»(անգլ.) ֆիլմը Internet Movie Database կայքում
Բորիս Կուֆտին

Բորիս Ալեքսեևիչ Կուֆտին, (Борис Алексеевич Куфтин, հունվարի 21 (փետրվարի 2), 1892, Սամարա, Ռուսական կայսրություն - օգոստոսի 2, 1953(1953-08-02), Յուրմալա, Լատվիական ԽՍՀ, ԽՍՀՄ), խորհրդային հնագետ և ազգագրագետ, 1946 թվականից՝ Վրացական ԽՍՀ ԳԱ ակադեմիկոս։
1919 թվականից՝ Մոսկվայի համալսարանի դասախոս, 1938-1953 թվականներին՝ Վրաստանի Պետական թանգարանի աշխատակից։ Ուսումնասիրել է ՌԽՖՍՀ և ՈւԽՍՀ ժողովուրդների հնագիտությունն ու ազգագրությունը, իսկ 1933 թվականից՝ գլխավորապես Վրաստանի հնագիտական հուշարձանները։ Պեղումներ է կատարել հիմնականում Թրիալեթում և արդյունքներն ամփոփել «Հնագիտական պեղումները Թրիալեթում» աշխատության մեջ, որը 1942 թվականին ստացել է ԽՍՀՄ պետական մրցանակ։ Կուֆտինը Հայկական լեռնաշխարհի և հարևան երկրների մ.թ.ա. III հազարամյակի մշակույթը պայմանականորեն անվանել է «Կուր-Արաքսյան էնեոլիթ»։


== Ծանոթագրություններ ==
Նորայր Գրիգորյան (ճարտարագետ)

Անվան այլ կիրառումների համար տե՛ս՝ Նորայր Գրիգորյան (այլ կիրառումներ)Նորայր Գրիգորի Գրիգորյան (հունվարի 8 (21), 1911, Բաքու, Ռուսական կայսրություն - հունվարի 25, 1994(1994-01-25), Մոսկվա, Ռուսաստան), հայ ճարտարագետ-տեխնոլոգ, կոնստրուկտոր։ Տեխնիկական գիտությունների դոկտոր (1975), պրոֆեսոր (1991):


== Կենսագրություն ==
Նորայր Գրիգորյանը ծնվել է 1911 թվականի հունվարի 8-ին, Բաքվում։ 1931 թվականին ավարտել է Խարկովի տեխնոլոգիական ինստիտուտը, 1932 թվականին ավարտել է Մոսկվայի էլեկտրատեխնիկայի բարձրագույն ուսումնարանը։ 1935 թվականից աշխատել է «Դինամո» էլեկտրամեքենաշինական գործարանում, ապա՝  Մոսկվայի Գուբկինի անվան նավթի և գազի ինստիտուտում։ Եղել է խորհրդային առաջին հակատանկային ռեակտիվ հաստոցային նռնականետների գլխավոր կոնստրուկտորը։
Աշխատանքները վերաբերում են նավթի փոխադրման և պահեստավորման խնդիրներին, քարշային շարժիչների նախագծմանը, էլեկտրահորատման նոր եղանակների մշակմանը, հակատանկային ռեակտիվ նռնականետների և հրանոթների ստեղծմանը։


== Մահ ==
Նորայր Գրիգորյանը մահացել է 1994 թվականի հունվարի 25-ին, Մոսկվայում։


== Պարգևներ ==
ԽՍՀՄ Պետական մրցանակ (1947)։
ԽՍՀՄ Նախարարների խորհրդի մրցանակ (1984)։
Ստալինյան մրցանակի դափնեկիր (1984)։
Հայրենական պատերազմի 1-ին աստիճանի շքանշան։
«Պատվո նշան» շքանշան (1940)։


== Երկեր ==
Эффективность вскрытия пласта перфорацией в зависимости от типа бурового раствора // Нефт. хоз-во. 1973. № 11. С. 15-19. (համահեղինակ)
Теория и расчет действия взрыва кумулятивных зарядов на корпус перфоратора. - «Труды Всесоюз. науч.-исслед. ин-та геофиз. методов разведки», вып. V. М., «Недра», 1964, с. 3-33 с ил.
Экспериментальные исследования действия взрыва-кумулятивных зарядов на корпус перфораторов. - «Труды Всесоюз. науч.-исслед.-ин-та геофиз. методов разведки», вып. V. М., «Недра», 1964, с. 34-61 с-ил.
Деформация корпуса кумулятивного перфоратора в. жидкой среде.- В кн.: Прикладная геофизика, вып. 43. М., «Недра», 1965,. с. 139-162.
Состояние и перспективы вскрытия пластов стреляющими перфораторами.- «Нефтяное хозяйство», 1971, № 4 с. 33-38.
Пометун Д. Е., Горбенко Л. А. Прострелочные и взрывные работы в скважинах. М., Недра, 1972, 280 с.
Краткий справочник по прострелочно-взрывным работам в скважинах / Под ред. Н. Г. Григоряна. М., Недра, 1970.
Вскрытие нефтегазовых пластов стреляющими перфораторами. - М.: Недра, 1982.
Состояние и перспективы вскрытия продуктивных пластов в нефтяных и газовых скважинах стреляющими перфораторами // Совершенствование вскрытия, испытания и освоения продуктивных пластов в эксплуатационных и разведочных скважинах. М.: Недра, 1969.


== Ծանոթագրություններ ==


== Աղբյուրներ ==
Саркисян А. Е. Армяне-военные ученые, конструкторы, производственники и испытатели XX века. Т.3.-Ер.:"Амарас", 2005, 388 с. +78 ил., с 38-51
Мамулов С. С. Удивительный народ из страны чудес. Книга 4. М., 2005
Օկտյաբրսկ (այլ կիրառումներ)

Օկտյաբրսկ, կարող է վերաբերել՝

Օկտյաբրսկ - գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Օկտյաբրսկ - գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Պապուդովի տուն

Պապուդովի տուն (ուկրաիներեն՝ Будинок Папудової), հին բնակելի շենք Օդեսայում՝ Տաճարի հրապարակի և Պրեոբրաժենսկայա փողոցի անկյունում։ Տեղական նշանակության ճարտարապետական հուշարձան է (Օդեսայի մարզային գործադիր կոմիտեի 15․08․1985 թվականի թիվ 480 որոշում)։
Տաճարի և Ոստիկանության հրապարակների և Պրեոբրաժենսկայա փողոցի միջև գտնվող շենքերի համալիրը առաջացել է որպես հացի խանութ-պահեստ։ Տաճարի հրապարակի կողմում տեղակայված էր հացահատիկի վաճառքով զբաղվող Պապուդովների ընտանիքի քառահարկ առանձնատունը։

1843-1846 թվականներին, ապագա տան տեղում, ճարտարապետ Իվան Կոզլովը կառուցել է հացահատիկի պահեստ, որտեղ հացահատիկը ոչ միայն պահել են, այլև տեսակավորել, չորացրել և փաթեթավորել։ Ղրիմի պատերազմից և ռուսական հացահատիկի հիմնական սպառողների այլ մատակարարների վերակողմնորոշումից հետո հացահատիկի բիզնեսը դադարել է գերշահութաբեր լինել։ Քաղաքի կենտրոնում հացահատիկի պահեստը պետք չի եղել, բայց բազմաբնակարան շենքերի մեծ պահանջարկ է եղել։ 1860-ականների սկզբից մինչև 1870-ականների վերջը տունը վերակառուցվել է՝ վերածվելով բնակելի շենքի։ Աշխատանքներին մասնակցել են ճարտարապետներ Ֆրանց Մորանդին, Ֆրանց Բոֆոն, Դեմոսֆեն Մազիրովը, Մավրիկի Ռեյնհերցը։
Մինչև 1870-ականների կեսերը հացահատիկի պահեստները շարունակվել են տեղակայվել շենքի երկրորդ և երրորդ հարկերում։ Այդ ընթացքում հատակների փլուզման վտանգ է եղել՝ հացահատիկի հսկայական քաշի պատճառով։ Պրեոբրաժենսկայա փողոցի կողմում եղել են խանութներ և գրասենյակներ, մասնավորապես՝ Իվան Մախի գրենական պիտույքների և Սամսոնով եղբայրների մանուֆակտուրային խանութը։
1860-ականներին Պապուդովի տան մի մասը զբաղեցրել է Աննա Պիլլերի անվան կանանց մասնավոր գիմնազիան։ Վերջնական վերակառուցումից հետո տան առջևի հատվածն ունեցել է 4 հարկ, մինչդեռ բակի կողմում արդեն կար 6 հարկ։ Բակի ներսում եղել են կենցաղային տարածքներ։ 19-րդ դարում այս կառույցն Օդեսայի ամենաբարձր բնակելի շենքն էր։

1918-1919 թվականներին այս տանն է ապրել համր կինոյի դերասանուհի Վերա Խոլոդնայան և մահացել է այս շենքում 1919 թվականի փետրվարի 16-ին։ 2003 թվականի սեպտեմբերի 2-ին, ի հիշատակ նրա, ծաղիկների պատկերասրահում բացվել է նրա հուշարձանը։ Բնակարանը, որտեղ ապրել է դերասանուհին, գտնվել է տան՝ ավելի ուշ ավերված մասի երկրորդ հարկում (հենց այն վայրում, որտեղ գտնվում է հուշարձանը)։
Հայրենական մեծ պատերազմի տարիներին տունը էապես վնասվել է օդային ռումբերից։ Հետագայում Պրեոբրաժենսկայա փողոցի կողմից տան հատվածը չի վերականգնվել։ Մայր տաճարի հրապարակի երկայնքով գտնվող Պապուդովների առանձնատունը նախնական վերականգնվել է միայն երկու հարկերում, և միայն 1970-ականներին վերականգնվել են վերջերին մնացած երկու հարկերը։ Առանձնատան վերականգնման նախագիծը ղեկավարել են Օդեսայի Գիպրոպրոմի ինժեներներ Գ. Է. Լերնները և Գ. Լ. Բենդերսկին։ Վերականգնման ընթացքում օգտագործվել է եզակի նախագիծ` բարակ երկաթբետոնե ճառագայթներով, հատակների լարերով և շամբիի թեթև միջնապատերով։ Վերակառուցման աշխատանքների ընթացքում հրդեհ է բռնկվել, որի պատճառով աշխատանքը սկսել են նորից։
Հետպատերազմյան շրջանում և մինչև 1990-ականների սկիզբը տան քանդված մասում տեղեկայված է եղել ծաղիկների շուկա։ Հետագայում այս վայրում կառուցվել է ապակե պատկերասրահ՝ մետաղական շրջանակի վրա։


== Ծանոթագրություններ ==


== Արտաքին հղումներ ==
Дом — городок Папудова
Օլշանկա (գյուղ, Լուբնիի շրջան)

Անվան այլ կիրառումների համար տե՛ս՝ ՕլշանկաՕլշանկա (ուկրաիներեն՝ Вільшанка), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Օլշանկա գյուղում բնակվում էր 507 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օրենք օսմանյան Թուրքիայում հայերի 1915 թվականի ցեղասպանության դատապարտման մասին

Օրենք օսմանյան Թուրքիայում հայերի 1915 թվականի ցեղասպանության դատապարտման մասին, ընդունել է Հայկական ԽՍՀ 11-րդ գումարման Գերագույն խորհրդի ութերորդ նստաշրջանը 1988 թվականի նոյեմբերի 22-ին։ Օրենքում ասված է. Հայկական Խորհրդային Սոցիալիստական Հանրապետության Գերագույն խորհուրդը որոշում է.

1. Դատապարտելով 1915 թվականին օսմանյան Թուրքիայում հայերի ցեղասպանությունը որպես մարդկության դեմ ուղղված ծանրագույն հանցագործություն՝ ապրիլի 24-ը հայտարարել ցեղասպանության գոհերի հիշատակի օր։
2. ԽՍՀՄ Գերագույն խորհրդի Նախագահություն առաջարկություն ներկայացնել հայերի 1915 թվականի ցեղասպանությունը ճանաչելու և դատապարտելու մասին։
3. Օրենքի վերջին կետով հայկական ԽՍՀ Նախարարների խորհրդին հանձնարարվել է քննության առնել և լուծել ապրիլի 24-ը ոչ աշխատանքային օր հայտարարելու հարցը։Օրենքը գոհունակությամբ ընդունվեց ինչպես Հայաստանի բնակչության, այնպես և արտասահմանի հայ հասարակայնության լայն շրջանների կողմից։
Գող (լեռ)

Գող, լեռ Երևանի նահանգում, Շարուրի դաշտի տարածքում։ Հիշատակվում է «Մուրճ» ամսագրի 1930 թվականի համարներից մեկում։


== Ծանոթագրություններ ==
Գոթեսցել

Գոթեսցել (գերմ.՝ Gotteszell), կոմունա Գերմանիայում՝ Բավարիա երկրամասում՝ Ռեգենի շրջանում։
Ենթարկվում է Իլմեի Պվաֆենհոֆեն շրջանին։ Բնակչությունը կազմում է 1200 մարդ (դեկտեմբերի 31, 2010) ։ Զբաղեցնում է 9,22 կմ² մակերես։ Պաշտոնական կոդ՝ 09 2 76 123։


== Ծանոթագրություններ ==


== Արտաքին հղումներ ==
Պաշտոնական կայք
Զաքարիա Բ Վաղարշապատցի

Զաքարիա Բ Վաղարշապատցի (անհայտ - 1520, Վաղարշապատ), Ամենայն հայոց կաթողիկոս 1515 թվականից։ Հաջորդել է Սարգիս Գ Մյուսայլին։
Նախապես եղել է Մայր Աթոռ Սբ. Էջմիածնի միաբան։ 1506 թվականին Սարգիս Գ Մյուսայլի կողմից նշանակվել է աթոռակալ։ Աթոռակից եղած ժամանակ կարողացել է սերտ հարաբերություններ հաստատել Պարսկաստանում նոր գահ բարձրացած շահ Իսմայիլ I-ի հետ և «Աստուծոյ տեսչութեամբ և ձեռօք իւրոք» Հայոց եկեղեցիներին ազատել հարկերից։ 1515 թվականին Սարգիս Գ-ի մահից հետո Մայր Աթոռի միաբանները Զաքարիա Վաղարշապատցուն ընտրել են Ամենայն Հայոց կաթողիկոս։
Նույն թվականին Զաքարիա Բ Վաղարշապատցին Սարգիս եպիսկոպոս Վրաստանցուն (հետագայում Ամենայն Հայոց կաթողիկոս Սարգիս Դ Վրաստանցի) նշանակել է աթոռակից։ Պարսկա-օսմանյան պատերազմերի պատճառով Մայր Աթոռն ու Մայր Տաճարը թալանվել են, միաբանների մեծ մասը կոտորվել է, մյուսները ցրվել են տարբեր վայրեր։ Զաքարիա Բ Վաղարշապատցին հսկայական ջանքեր է գործադրել Մայր Աթոռն ու Մայր Տաճարը վերականգնելու, ցրված միաբաններին դարձյալ հավաքելու համար։ Զաքարիա Բ Վաղարշապատցու եղբորորդին և աշակերտը՝ Գրիգոր եպիսկոպոսը, դարձել է Կ. Պոլսի պատրիարք, իսկ ավելի ուշ՝ Ամենայն Հայոց կաթողիկոս (Գրիգոր ԺԱ Բյուզանդացի)։
Կաթողիկոսական գահին Զաքարիա Բ Վաղարշապատցուն հաջորդել է Սարգիս Դ Վրաստանցին։


== Գրականություն ==
Առաքել Դավրիժեցի, Գիրք պատմութեանց, Երևան, 1990
Օրմանյան Մ., Ազգապատում, հատ. Բ, Ս. Էջմիածին, 2001


== Արտաքին հղումներ ==
«Քրիստոնյա Հայաստան» հանրագիտարան, Երևան, 2002
Պեկալկա վտակ

Պեկալկա վտակ  (ռուս.՝ Протока Пекалка), գետ Ռուսաստանում,Կամչատկայի երկրամասում։ Գետի երկարությունը 12 կմ է։ Այն հոսում է Կամչատկա գետի ձախ մասում 28 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -  19070000112020000018268


== Ծանոթագրություններ ==


== Արտաքին հղումներ ==
[1]
Շիշլովցի

Շիշլովցի (ուկրաիներեն՝ Шишлівці), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Շիշլովցի գյուղում բնակվում էր 339 մարդ։ Բնակավայրը զբաղեցնում է 0,79 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հետախույզները

«Հետախույզները» (ռուս.՝ «Разведчики»), խորհրդային հերոսական արկածային կինոֆիլմ Հայրենական մեծ պատերազմի մասին։


== Սյուժե ==
Հայրենական մեծ պատերազմ։ 1945 թվականին։ Մարտեր են ընթանում Դանուբի ափին տեղակայված քաղաքի համար։ Գետը ականապատված է գերմանացիների կողմից, և դա կաշկանդում է խորհրդային զորքերի գործողությունները։ Բացի այդ, միլիոնանոց բնակչությամբ քաղաքը մնացել է առանց պարենի։ Իսկ հոսանքով դեպի ներքև կանգնած են խորհրդային պարենամթերքով բարժերը։ Հրամանատարությունը մի խումբ հետախույզների հանձնարարում է բարդ և վտանգավոր գործողություն՝ թշնամուց վերցնել գետի ականապատ հատվածների քարտեզը, ինչի համար պահանջվում է ներթափանցել գերմանացիների կողմից գրավված քաղաք։


== Հետաքրքիր փաստեր ==
Ժամանակին ֆիլմը եղել է վարձույթի առաջատար (1969, 1557 պատճեն, 10-րդ տեղ)՝ 35 մլն հանդիսատես։
Հիմնված է իրական իրադարձությունների վրա։ Դանուբի նավատորմի հետախուզական ջոկատի նախկին հրամանատար Վիկտոր Կալգանովը՝ «Մորուք» մականունով, դարձել է ֆիլմի ստեղծողների խորհրդատուն։
Ֆիլմը նկարահանվել է Կալինինգրադում և Ռիգայում։ Որպես Դանուբ հանդես է գալիս Պրեգոլյա գետը։ Ֆիլմի կադրերում երևում են Կալինինգրադի այնպիսի օբյեկտներ, ինչպիսիք են Լյութերի կիրկան, Պրեգոլյայի վտակներից մեկի Նոր կամրջի կամրջային տունը, Մայր Տաճարի ավերակները, մասնակի՝ նավահանգստի կառույցները։
Ալեքսեյ Սմիրնովը, որը կատարում է հետախույզի դեր, եղել է պատերազմի ժամանակ փորձառու հետախույզ։


== Դերերում ==
Իվան Միկոլայչուկ – Կուրգանով 
Լեոնիդ Բիկով – Սաշկո Մակարենկո 
Կոնստանտին Ստեպանկով – Միկլոշ Գաբոր 
Անդրեյ Սովա – բոցման Չերնյակ 
Ալեքսեյ Սմիռնով – Վասյա Սիգաև 
Գիժուրի Կոբախիձե – Կոբերիձե 
Լյուդմիլա Մարչենկո – Մարի 
Վիտալի Դորոշենկո – Կաշկին 
Ալեքսանդր Անուրով – գնդապետ Կլիմ Պետրովիչ 
Վլադիմիր Եմելյանով – գեներալ 
Լավրենտի Մասոխա – Կարլոշի 
Վլադիմիր Վոլկով – կապիտան 
Բորիսլավ Բրոնդուկով – զինվոր 
Լեո Պերֆիլով – գերմանացի սպա 
Վալերի Պանարին – Սելեզնյով, հետախույզ 
Դմիտրի Ֆրանկո – գնդապետ Եվսյուկով


== Ծանոթագրություններ ==


== Արտաքին հղումներ ==
Նկարահանող խումբ(ռուս.)